Neaveia lamborni

Neaveia lamborni er en dagsommerfugl som hører til underfamilien Poritiinae i den artsrike familien glansvinger (Lycaenidae).  

 Utseende 
En liten (vingespenn ca. 35 millimeter), hvit dagsommerfugl. På oversiden ligner den på en mini-utgave av en kålsommerfugl (slekten Pieris), hvit med svarte vingespisser.

 Levevis 
Larvene lever av blågrønnbakterier, alger, lav og annet organisk materiale som de skraper av trestammer. De ser ut til alltid å leve i nærheten av kolonier av maur i slekten Crematogaster.

Disse sommerfuglene lever i skog.

 Utbredelse 
Arten er utbredt i Vest- og Sentral-Afrika, fra Elfenbenskysten i vest til Uganda i øst og Kongo i sør.

 Systematisk inndeling 

 sommerfugler (Lepidoptera)
 gruppe / overfamilie dagsommerfugler (Papilionoidea) 
 familie glansvinger (Lycaenidae) 
 delgruppe Poritiinae
 delgruppe / stamme Liptenini
 delgruppe Epitolina
 slekt Neaveia Druce, 1910
 Neaveia lamborni Druce, 1910

 Kilder 
 Neaveia på Tree of life

 Eksterne lenker 

 Finnish lepidoptera – http://www.nic.funet.fi/
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Kategori:Glansvinger
Kategori:Sommerfugler formelt beskrevet i 1910
Kategori:Dyr formelt beskrevet av Herbert Druce